b'\n_START_ARTICLE_\nSalita\n_START_PARAGRAPH_\nAng salita ay yunit ng wika na nagdadala ng kahulugan at binubuo ng isa o higit pang morpema, na higit-kumulang mahigpit na sama-samang magkakaugnay, at may halagang ponetika. Tipikal na binubuo ang salita ng isang ugat at mayroon o walang panlapi. Maaaring pagsamahin ang salita upang makabuo ng mga pananalita, parilala, sugnay at pangungusap.\n_START_SECTION_\nPormal\n_START_PARAGRAPH_\nIto ay ginagamit sa mga seryosong publikasyon at gugagamit ng bokabularyong mas komplikado kaysa sa ginagamit sa araw-araw na usapan. Itinuturing na pinakamataas na antas sapagkat karaniwang kinikilala na may batayan.\n_START_SECTION_\nPambansa\n_START_PARAGRAPH_\nWikang ginagamit sa paaralan, pamahalaan at simbahan. Batid ng sambayanan ang mga salitang kabilang sa antas na ito._NEWLINE_Halimbawa: bansa, tao, batas, at iba pa\n_START_SECTION_\nPampanitikan o Panretorika\n_START_PARAGRAPH_\nPinakamataas at pinakamayamang antas dahil ang mga salita ay malikhain, masining at matalinghaga na ginagamit s apanitikan_NEWLINE_Halimbawa: mga idyoma, tayutay at iba pa\n_START_SECTION_\nDi-pormal o Impormal\n_START_PARAGRAPH_\nIto ay ginagamit ng karaniwang tao sa araw-araw at simple ang bokabularyo.\n_START_SECTION_\nLalawiganin\n_START_PARAGRAPH_\nMga salitang diyalektal o wika sa partikular na lugar o lalawigan lamang. Ito ay paminsan-minsan ay may kakaibang tono.\n_START_SECTION_\nSalitang Banyaga\n_START_PARAGRAPH_\nKaraniwang ginagamit ng mga Pilipino sa pakikipagkomunikasyon ang mga ito. Lagi nang humahalo ang mga salitang ito saanmang usapang impormal._NEWLINE_Halimbawa: "Nakakatakot talaga ang supertyhoon, ano?"\n_START_SECTION_\nKayarian ng Salita\n_START_PARAGRAPH_\nMalalaman dito kung papaano nabubuo ang mga salta, kung ito ba ay salitang-ugat lamang, o may ikinakabit na panlapi, inuulit o tambalan.\n_START_SECTION_\nPayak\n_START_PARAGRAPH_\nBinubuo ito ng salitang-ugat lamang. Wala itong panlapi, walang katambal na ibang salita at hindi inuulit._NEWLINE_Halimbawa: bata, paa, daga\n_START_SECTION_\nMaylapi\n_START_PARAGRAPH_\nBinubuo ito ng salitang-ugat na may kasamang panlapi.\n_START_SECTION_\nUnlapi\n_START_PARAGRAPH_\nIto ay panlaping nasa unahan ng salita._NEWLINE_Halimbawa: masaya, nagwalis\n_START_SECTION_\nGitlapi\n_START_PARAGRAPH_\nIto ay panlaping nasa gitna ng salita._NEWLINE_Halimbawa: sumaya, winalis_NEWLINE_Hulapi _NEWLINE_Ito ay panlaping nasa hulihan ng salita._NEWLINE_Halimbawa: sayahin, walisin\n_START_SECTION_\nKabilaan\n_START_PARAGRAPH_\nIto ay panlaping nasa unahan at hulihan ng salita._NEWLINE_Halimbawa: masayahin, pakiwalisin\n_START_SECTION_\nLaguhan\n_START_PARAGRAPH_\nIto ay panlaping nasa unahan, gitna at hulihan ng salita._NEWLINE_Halimbawa: pinagsumikapan, magdinuguan\n_START_SECTION_\nInuulit\n_START_PARAGRAPH_\nAng salita ay inuulit kapag ang kabuoan o isa o higit pang pantig sa dakong unahan ay inuulit.\n_START_SECTION_\nInuulit na Ganap o Buo\n_START_PARAGRAPH_\nInuulit ang buong salitang-ugat nang may pang-angkop o wala o may panlapi o wala. Paalala lamang na ang salitang-ugat lamang ang inuulit._NEWLINE_Halimbawa: gabi-gabi, araw-araw\n_START_SECTION_\nInuulit na Di-ganap o Parsiyal\n_START_PARAGRAPH_\nInuult lamang ang isa o higit pang pantig ng salitang-ugat at kahit may panlapi pa ito._NEWLINE_Halimbawa: lilima, aabangan\n_START_SECTION_\nMagkahalong Ganap at Di-ganap\n_START_PARAGRAPH_\nIto ang tawag kapag buong salita at isang bahagi ng pantig ang inuulit._NEWLINE_Halimbawa: iilan-ilan, tutulong-tulong\n_START_SECTION_\nTambalan\n_START_PARAGRAPH_\nAng salita ay tambalan kung ito ay binubuo ng dalawang salitang pinagsasama para makabuo ng isang salita lamang.\n_START_SECTION_\nTambalang Di-ganap\n_START_PARAGRAPH_\nIto ang tawag kapag ang kahulugan ng salitang pinagtambal ay nananatili._NEWLINE_Halimbawa: bahay-kubo, kuwentong-bayan\n_START_SECTION_\nTambalang Ganap\n_START_PARAGRAPH_\nkapag nakabubuo ng ibang kahulugan kaysa sa kahulugan ng dalawang salitang pinagsama._NEWLINE_Halimbawa: dalagambukid, bahaghari'